سوئی سدرن گیس کمپنی کرکٹ ٹیم

سوئی سدرن گیس کمپنی کرکٹ ٹیم پاکستان کی کمپنی سوئی سدرن گیس کمپنی کی فرسٹ کلاس کرکٹ ٹیم ہے، یہ ٹیم 2007-08 سے 2009-10ء کی قائداعظم ٹرافی میں شرکت کر چکی ہے۔

میچوں کی تفصیل
اس ٹیم کو 2006-07ء میں غیر فرسٹ کلاس گریڈ 2 کی پیٹرنز ٹرافی جیتنے کے بعد فرسٹ کلاس کرکٹ کھیلنے کا اجازت نامہ ملا۔

2007-08ء کی قائد اعظم ٹرافی میں یہ ٹیم ٹرافی میں شامل گیارہ ٹیموں میں ساتواں، 2008-09ء میں نواں اور 2009-2010ء میں دسواں درجہ حاصل کر سکی۔ انہوں نے 29 فرسٹ کلاس میچ کھیلے جن میں سے 3 جیتے، 11 ہارے اور 15 بے نتیجہ رہے۔ پاکستان میں جب فرسٹ کلاس کرکٹ کو دوبارہ متعارف کروایا گیا تو اس ٹیم کو فرسٹ کلاس کا درجہ نہ دیا گیا لیکن وہ پیڑنز ٹرافی میں محکمہ جاتی ٹیموں کے خلاف گریڈ۔2 کی کرکٹ کھیلتی رہی۔ اس ٹیم نے 2013-14ء میں یہ مقابلہ جیتا۔

مشہور کھلاڑی
واپڈا کرکٹ ٹیم کے خلاف 2007-08ء میں سہیل خان نے 189 سکور دے کر 16 وکٹیں حاصل کیں۔ یہ پہلا موقع تھا کہ کسی بھی پاکستانی کھلاڑی نے ایک میچ میں 16 وکٹیں حاصل کی ہوں۔ 2007-08 میں سہیل خان نے 18.41 کی اوسط سے 65 وکٹیں حاصل کر کے بہترین کارکردگی کا مظاہرہ کیا۔ سوئی ساؤدرن گیس کے پہلے میچ میں جو سہیل خان کا بھی پہلا فرسٹ کلاس میچ تھا، سہیل خان نے میچ کی دونوں اننگز میں پانچ پانچ وکٹیں حاصل کیں۔

اس ٹیم کے کپتان سعید بن ناصر رہے ہیں جو اس ٹیم میں سب سے زیادہ سکور بنانے والے کھلاڑی بھی ہیں۔ انہوں نے سات سنچریوں کے ساتھ 43.62 کی اوسط سے 1876 دوڑیں بنا رکھی ہیں۔

حوالہ جات

بیرونی روابط
 کرکٹ آرکائیو پر سوئی ساؤدرن گیس کمپنی کرکٹ ٹیم کے میچوں کی تفصیل 

پاکستان کی فرسٹ کلاس کرکٹ ٹیمیں
پاکستان کے سابقہ فرسٹ کلاس کرکٹ کلب
ویکی ڈیٹا سے مطابقت رکھنے والی مختصر تفصیل